rejauldu/bengali-wikipedia huggingface dataset:
শাহ আহমাদুল্লাহ আশরাফ ছিলেন বাংলাদেশ খেলাফত আন্দোলনের সাবেক আমির ও জামিয়া নূরিয়া ইসলামিয়ার মহাপরিচালক। তিনি হাফেজ্জী হুজুরের জ্যেষ্ঠ পুত্র।   জন্ম ও শিক্ষা  শাহ আহমাদুল্লাহ আশরাফ ১৯৪২ সালে ঢাকার লালবাগের কিল্লারমোড়ে জন্মগ্রহণ করেন। তিনি শামসুল হক ফরিদপুরীর তত্ত্বাবধানে বড়কাটারা, লালবাগ, মোস্তফাগঞ্জ মাদ্রাসায় শিক্ষা লাভ করেন। পরবর্তীতে করাচীর জামিয়া ইসলামিয়া বিন নূরী টাউন মাদ্রাসায় ভর্তি হন।   কর্ম ও রাজনৈতিক জীবন  পাকিস্তান থেকে ঢাকায় ফেরার পর ১৯৬৩ সালে জাতীয় মসজিদ বাইতুল মুকাররমে প্রধান মুয়াজ্জিনের দায়িত্ব নেন। তিনি ঢাকার জামিয়া নূরিয়া ইসলামিয়া, আমীনবাজারস্থ মদিনাতুল উলুম মাদ্রাসা ও লক্ষীপুরের লুধুয়া এশাআতুল উলুম মাদ্রাসার একই সাথে প্রিন্সিপালের দায়িত্ব পালন করেন। শাহ আহমাদুল্লাহ আশরাফ ১৯৮৭ সালের ৭ মে তার পিতার মৃত্যুর পর বাংলাদেশ খেলাফত আন্দোলনের ভারপ্রাপ্ত আমির নির্বাচিত হন। একটানা ২৭ বছর আমিরের দায়িত্ব পালন করেন। ২০১২ সালে নতুন নির্বাচন কমিশন গঠনে রাজনৈতিক দলের সাথে রাষ্ট্রপতির সংলাপে বাংলাদেশ খেলাফত আন্দোলনের পক্ষে নেতৃত্ব দেন তিনি।   মৃত্যু  শাহ আহমাদুল্লাহ আশরাফ কয়েক বার ব্রেন স্ট্রোক ও ডায়াবেটিকস সহ বিভিন্ন রোগে আক্রান্ত হয়ে ২০১৪ সালের মার্চ মাস থেকে গুরুতর অসুস্থ ছিলেন। ২৩ ফেব্রুয়ারি ২০১৮ শুক্রবার সকাল সাড়ে ৭ টায় রাজধানীর ইবনে সিনা হাসপাতালে চিকিৎসাধীন অবস্থায় তিনি মৃত্যুবরণ করেন। জামিয়া নূরিয়া ইসলামিয়ায় পিতা হাফেজ্জী হুজুর ও ছোট ভাই হামিদুল্লাহর পাশে তাকে সমাধিস্থ করা হয়।   আরও দেখুন   দেওবন্দি ব্যক্তিত্বের তালিকা  তথ্যসূত্র   বিষয়শ্রেণী:১৯৪২-এ জন্ম বিষয়শ্রেণী:২০১৮-এ মৃত্যু বিষয়শ্রেণী:দেওবন্দি ব্যক্তি বিষয়শ্রেণী:বাংলাদেশ খেলাফত আন্দোলনের আমীর বিষয়শ্রেণী:বৃহত্তর নোয়াখালীর ইসলামি ব্যক্তিত্ব বিষয়শ্রেণী:হেফাজতে ইসলাম বাংলাদেশের উপদেষ্টা
দুর্জন সিং ছিলেন বিপ্লবী এবং চুয়ার বিদ্রোহের একজন মহান নেতা। তিনি ব্রিটিশ শাসনের বিরুদ্ধে ১৭৯৮-৯৯ সালে মেদিনীপুর জেলায় চুয়ার বিদ্রোহের নেতৃত্ব দেন এবং ব্রিটিশদের বিরুদ্ধে লড়াইয়ে মারা যান। তিনি ব্রিটিশ সাম্রাজ্যের বর্ধিত কর, নিপীড়নমূলক দাবির বিরুদ্ধে বিদ্রোহ করেছিলেন। দুর্জন সিং, রায়পুরের একজন বাস্তুচ্যুত জমিদার, যিনি তার ১৫০০ অনুসারীদের নিয়ে সর্বনাশ সৃষ্টি করেছিলেন। তিনি ৩০টি গ্রামের উপর তার শাসন প্রতিষ্ঠা করেন এবং ইস্ট ইন্ডিয়া কোম্পানির স্থাপনা আক্রমণ করেন। ব্রিটিশরা স্থানীয় জমিদারদের সহায়তায় চরম নিষ্ঠুরতা ও প্রতারণার সাথে বিদ্রোহ দমন করতে সক্ষম হয়েছিল। এই প্রক্রিয়ায় প্রায় ২০০ বিদ্রোহীকে মৃত্যুদণ্ড দেওয়া হয়েছিল।   তথ্যসূত্র   বিষয়শ্রেণী:ব্রিটিশ বিরোধী আন্দোলন বিষয়শ্রেণী:ব্রিটিশ সাম্রাজ্যের বিরুদ্ধে প্রতিরোধ বিষয়শ্রেণী:মৃত্যুদণ্ড কার্যকর হওয়া ভারতীয় ব্যক্তি বিষয়শ্রেণী:ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত বিষয়শ্রেণী:উপমহাদেশীয় আদিবাসী বিষয়শ্রেণী:ভারতীয় বিপ্লবী বিষয়শ্রেণী:বেঙ্গল প্রেসিডেন্সি বিষয়শ্রেণী:বাংলার ইতিহাস বিষয়শ্রেণী:ঝাড়খণ্ডের ইতিহাস বিষয়শ্রেণী:পশ্চিমবঙ্গের ভারতীয় স্বাধীনতা কর্মী
সাজ্জাদ সাব্বির হোসেন (জন্মঃ ১৫ মার্চ ১৯৯৭) একজন বাংলাদেশী ক্রিকেটার।  ১৭ এপ্রিল ২০১৭ সালে ২০১৬-১৭ ঢাকা প্রিমিয়ার ডিভিশন ক্রিকেট লিগে পারটেক্স স্পোর্টিং ক্লাবের হয়ে তিনি লিস্ট এ ক্রিকেটে অভিষেক করেন।  ৬ অক্টোবর ২০১৭ সালে তিনি ২০১৭-১৮ জাতীয় ক্রিকেট লিগে রাজশাহী বিভাগ ক্রিকেট দলে প্রথম শ্রেণীর ক্রিকেট খেলেছিলেন।  ২০১৮-১৯ ঢাকা প্রিমিয়ার ডিভিশন টি -২০ ক্রিকেট লিগে শাইনপুকুর ক্রিকেট ক্লাবের হয়ে ২৫ ফেব্রুয়ারি ২০১৯ সালে তার টি-টোয়েন্টিতে অভিষেক হয়।    তথ্যসূত্র    বহিঃসংযোগ      বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী ক্রিকেটার বিষয়শ্রেণী:রাজশাহী বিভাগের ক্রিকেটার বিষয়শ্রেণী:পারটেক্স স্পোর্টিং ক্লাবের ক্রিকেটার বিষয়শ্রেণী:শাইনপুকুর ক্রিকেট ক্লাবের ক্রিকেটার
thumb|মুলতান বিভাগ  মুলতান বিভাগ পাকিস্তানের পাঞ্জাব প্রদেশের প্রশাসনিক বিভাগ ছিল, যেটি ২০০০ সালে সংস্কারের তৃতীয় পর্যায়ের সরকার বিলুপ্ত না হওয়ার আগ পর্যন্ত বিভাগ হিসেবে পরিচালিত হত।  বিভিন্ন জেলা বিলুপ্ত হওয়ার পর নিম্নলিখিত জেলাগুলি ডেরা ইসমাইল খান বিভাগে বিদ্যমান:: Divisions/Districts of Pakistan  <small>Note: Although divisions as an administrative structure has been abolished, the election commission of Pakistan still groups districts under the division names   খানেওয়াল জেলা  লোধরান জেলা  মুলতান জেলা  বিহারি জেলা   জেলা এলাকা (বর্গ কিমি) ১৯৯৮ সালের জনসংখ্যা মুলতান ৩,৭২১ ৩,১১৬,৮৫১ বিহারি ৪,৩৭৩ ২,০৯০,৪১৬ খানওয়াল ৪,৩৪৯ ২,০৬৮,৪৯০ লোধরান ১,৭৯০ ১,১৭১,৮০০ মোট ১৪,২৩৩ ৮,৪৭৭,৫৫৭  তথ্যসূত্র
জাতীয় বস্ত্র প্রকৌশল ও গবেষণা ইনস্টিটিউট বা নিটার সাভার উপজেলার আশুলিয়া থানার নয়ারহাটে অবস্থিত একটি শিক্ষামূলক, গবেষণা ও প্রশিক্ষণমূলক প্রতিষ্ঠান। ১৯৭৯ সালের জানুয়ারি মাসে বাংলাদেশ সরকার কর্তৃক এই প্রশিক্ষণ ও গবেষণামূলক প্রতিষ্ঠানটি গড়ে তোলা হয়। ছেলে ও মেয়ে শিক্ষার্থীদের জন্য প্রতিষ্ঠানটিতে আলাদা দুটি আবাসিক হলের ব্যবস্থা রয়েছে। এর ক্যাম্পাসের আয়তন বর্তমানে ১৭.৩ একর। এটি ঢাকা বিশ্ববিদ্যালয়ের সাথে সমন্বয়ের মাধ্যমে বস্ত্র প্রকৌশল, শিল্প ও উৎপাদন প্রকৌশল, ফ্যাশন ডিজাইন ও পোশাক প্রকৌশল, কম্পিউটার বিজ্ঞান প্রকৌশল ও তড়িৎ ও ইলেকট্রনিক প্রকৌশলে ব্যাচেলর অফ সায়েন্স ডিগ্রী প্রদান করে। বাংলাদেশ টেক্সটাইল মিলস অ্যাসোসিয়েশন (বিটিএমএ) এবং বাংলাদেশ সরকারের বস্ত্র ও পাট মন্ত্রণালয়ের সাথে প্রতিষ্ঠানটির অংশীদারত্ব রয়েছে। এটি একটি সরকারি-বেসরকারি অংশীদারত্বমূলক শিক্ষা ও গবেষণা সংস্থা এবং ঢাকা বিশ্ববিদ্যালয়ের যৌথ মালিকানাধীন প্রতিষ্ঠান।  ইতিহাস ১৯৭৯ সালের জানুয়ারিতে “বস্ত্র শিল্প বিকাশ কেন্দ্র” নামে জাতীয় বস্ত্র প্রকৌশল ও গবেষণা ইনস্টিটিউটের সূচনা হয়। ১৯৯৬ সালে সরকারের উদ্যোগে বস্ত্র শিল্পের উন্নয়নে একটি গবেষণা ও প্রশিক্ষণ কেন্দ্র হিসেবে এটি ‘জাতীয় বস্ত্র প্রশিক্ষণ গবেষণা ও নকশা ইনস্টিটিউট’ (নিটরাড) নামে আত্মপ্রকাশ করে। পরে বাংলাদেশ সরকারের বস্ত্র ও পাট মন্ত্রণালেয়র সিদ্ধান্ত অনুযায়ী মে ২০০৯ থেকে দেশের প্রথম ‘সরকারি-বেসরকারি অংশীদারিত্ব’ শিক্ষা ও গবেষণা কেন্দ্র হিসেবে ‘বাংলাদেশ টেক্সটাইল মিলস্ এসোসিয়েশন’ কে ব্যবস্থাপনার দায়িত্ব হস্তান্তর করা হয়।  বিটিএমএ-র ব্যবস্থাপনায় উচ্চ শিক্ষার নিমিত্তে ঢাকা বিশ্ববিদ্যালয়ের অন্তর্ভুক্ত হয় প্রতিষ্ঠানটি। ঢাবির পরামর্শ অনুযায়ী জানুয়ারি ২০০৯ থেকে প্রতিষ্ঠানটি ‘জাতীয় বস্ত্র প্রকৌশল ও গবেষণা ইনস্টিটিউট (নিটার) নামে পরিচিত হয়।  শিক্ষা কার্যক্রম বর্তমানে এ প্রতিষ্ঠান থেকে যে সব বিষয়ের উপর বিশেষায়িত ডিগ্রি প্রদান করা হচ্ছে, সেগুলো হলো-   বস্ত্র প্রকৌশলে বি.এসসি (টিই)  শিল্প ও উৎপাদন প্রকৌশলে বি.এসসি (আইপিই)  ফ্যাশন ডিজাইন ও অ্যাপারেল প্রকৌশলে বি.এসসি (এফডিএই)  কম্পিউটার বিজ্ঞান ও প্রকৌশল বি.এসসি (সিএসই)  তড়িৎ ও ইলেকট্রনিক প্রকৌশলে বি.এসসি (ইইই)   ক্যাম্পাস  জাতীয় বস্ত্র প্রকৌশল ও গবেষণা ইনস্টিটিউট ঢাকার সাভারের জাতীয় স্মৃতিসৌধ থেকে ২.২ কি.মি. সামনে ঢাকা-আরিচা মহাসড়ক সংলগ্ন নয়ারহাট/কুহিনূর গেটেই ১৭.০২ একর জমির উপর অবস্থিত। এখানে কয়েকটি একাডেমিক ভবন, ২০,০০০ বইয়ের সংগ্রহ নিয়ে ১টি গ্রন্থাগার ও প্রশাসনিক ভবন, ছাত্রছাত্রীদের জন্য আবাসিক হল রয়েছে।  তথ্যসূত্র  বিষয়শ্রেণী:বাংলাদেশের গবেষণা প্রতিষ্ঠান বিষয়শ্রেণী:বাংলাদেশের সরকারি সংস্থা বিষয়শ্রেণী:সাভার ভিত্তিক প্রতিষ্ঠান বিষয়শ্রেণী:১৯৭৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৭৯-এ প্রতিষ্ঠিত সরকারি সংস্থা বিষয়শ্রেণী:ঢাকার বিশ্ববিদ্যালয় ও মহাবিদ্যালয় বিষয়শ্রেণী:বাংলাদেশে টেক্সটাইল শিক্ষা
বেগম কবিতা খানম (জন্ম ৩০ জুন ১৯৫৭) হলেন বাংলাদেশের একজন সাবেক নির্বাচন কমিশনার ও সাবেক জেলা ও দায়রা জজ। ২০১৭ সালের ফেব্রুয়ারিতে দায়িত্ব নেয়া কবিতা খানম বাংলাদেশের প্রথম নারী নির্বাচন কমিশনার।   প্রারম্ভিক জীবন  কবিতা খানম ১৯৫৭ সালের ৩০শে জুন নওগাঁ জেলার সদর উপজেলার উকিলপাড়া গ্রামে জন্মগ্রহণ করেন।http://www.ecs.gov.bd/bec/public/files/1/ECThree_Ban.pdf তার পিতার নাম বজলুল হক। বজলুল হকের ৪ ছেলে ও ৪ মেয়ের মধ্যে কবিতা চতুর্থ।  ১৯৭২ সালে নওগাঁ সরকারি বালিকা উচ্চ বিদ্যালয়ে মাধ্যমিক সম্পন্ন করে তিনি নওগাঁ বিএমসি কলেজ থেকে ১৯৭৪ সালে উচ্চ মাধ্যমিক সম্পন্ন করেন। ১৯৭৭ সালে রাজশাহী বিশ্ববিদ্যালয় থেকে প্রাণিবিজ্ঞানে স্নাতক এবং ১৯৭৮ সালে স্নাতকোত্তর ডিগ্রী অর্জন করেন। ১৯৮১ সালে একই বিশ্ববিদ্যালয় থেকে এলএলবি ডিগ্রী অর্জন করেন।   কর্মজীবন  কবিতা খানম বাংলাদেশ সিভিল সার্ভিস পরীক্ষায় তৎকালীন বিচার ক্যাডার এ যোগদান করে ১৯৮৪ সালের ২২ ফেব্রুয়ারিতে রাজশাহীর মুন্সেফ (বর্তমানে সহকারী জজ) পদে যোগ দেন। ১৯৯৪ সালে যুগ্ম জেলা জজ, ২০০০ সালে অতিরিক্ত জেলা জজ ও ২০০৬ সালে জেলা জজ হিসেবে পদোন্নতি লাভ করেন। তিনি রাজশাহী ছাড়াও চাঁপাইনবাবগঞ্জ জেলায় কর্মরত ছিলেন। ২০১৬ সালের ৩০ জুন মাসে রাজশাহী জেলার সিনিয়র জেলা ও দায়রা জজ হিসেবে অবসর গ্রহণ করেন।  ২০১৭ সালের ১৫ ফেব্রুয়ারিতে কবিতা খানম, কে এম নুরুল হুদার নেতৃত্বে গঠিত পাঁচ সদস্যের বাংলাদেশ নির্বাচন কমিশনের সদস্য হিসেবে রাষ্ট্রপতি আবদুল হামিদ কর্তৃক নিয়োগ পান।   ব্যক্তিগত জীবন  কবিতা খানম ব্যক্তিগত জীবনে রাজশাহীর চিফ মেট্রোপলিটন ম্যাজিস্ট্রেট মসিউর রহমান চৌধুরীর সাথে বিবাহ বন্ধনে আবদ্ধ হন। ২০১১ সালে তার স্বামী মৃত্যুবরণ করেন। এই দম্পতির দুই সন্তান (এক ছেলে এবং এক মেয়ে) রয়েছে।   তথ্যসূত্র   বিষয়শ্রেণী:১৯৫৭-এ জন্ম বিষয়শ্রেণী:বাংলাদেশের নির্বাচন কমিশনার বিষয়শ্রেণী:নওগাঁ জেলার ব্যক্তি বিষয়শ্রেণী:জীবিত ব্যক্তি বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী বিচারক
সুনান-এ-ইবনে মাজাহ () হাদীস বিষয়ক প্রধান ছয়টি গ্রন্থের বা সিহাহ সিত্তাহ-এর একটি, যা ইমাম ইবনে মাজাহ কর্তৃক সংকলিত।   বর্ণনা  এই গ্রন্থে ৪,০০০ টি হাদীস রয়েছে যা ৩২ টি খণ্ডে ১,৫০০ টি অধ্যায়ে বিভক্ত।   দর্শন  সুন্নি মতানুসারে এই গ্রন্থটি হাদীস বিষয়ক প্রধান ছয়টি গ্রন্থের একটি।   আরও দেখুন    সুন্নি হাদিস গ্রন্থ সহীহ বুখারী সহীহ মুসলিম   তথ্যসূত্র    বহিঃসংযোগ   Sunan ibn Majah - সুনান-এ-ইবনে মাজাহ -এর ইংরেজি অনুবাদ  বিষয়শ্রেণী:সুন্নি সাহিত্য বিষয়শ্রেণী:হাদিস সংকলন বিষয়শ্রেণী:হাদিস বিষয়শ্রেণী:৯ম শতাব্দীর আরবি বই বিষয়শ্রেণী:সুন্নি হাদিস সংকলন
ভেঙ্কটেশ রাজাসেকারান আইয়ার (; জন্ম ২৫ ডিসেম্বর ১৯৯৪) একজন ভারতীয় ক্রিকেটার যিনি মধ্যপ্রদেশ ও কলকাতা নাইট রাইডার্স-এর হয়ে খেলেন।  জীবনী রেলওয়ে ক্রিকেট দলের হয়ে হলকার স্টেডিয়ামে ২০০৫ এর মার্চে টুয়েন্টি২০ ক্রিকেটে অভিষেক হয় এবং একই বছরের ডিসেম্বরে সৌরাষ্ট্র ক্রিকেট দলের হয়ে সৌরাষ্ট্র ক্রিকেট সংস্থা স্টেডিয়াম লিস্ট এ ক্রিকেটে অভিষেক হয়, তখন তিনি ব্যাচেলর অব কমার্স ডিগ্রীর অধ্যয়নরত ছিলেন। চ্যাটার্ড অ্যাকাউনটিং-এর ইন্টারমিডিয়েট পরীক্ষা পাশের পর সে মনস্থির করেছিল যে, খেলা থেকে নিজেকে সরিয়ে নিবে এবং তার ব্যবসায় প্রশাসনে স্নাতক পর্বে ভর্তি হবে এবং পরবর্তীতে ক্রিকেটকে এগিয়ে নিয়ে যাবে। ভেঙ্কটেশ ২০১৮ সালের ৬ ডিসেম্বর ২০১৮-১৯ রণজি ট্রফি প্রতিযোগিতায় মধ্যপ্রদেশ ক্রিকেট দলের হয়ে প্রথম শ্রেণীর ক্রিকেটে অভিষেক করেন।  ২০২১ এর ফেব্রুয়ারিতে, ২০২১ ইন্ডিয়ান প্রিমিয়ার লিগের পূর্বে খেলোয়াড় নিলামে আইয়ারকে কলকাতা নাইট রাইডার্স তাদের দলভূক্ত করে নেয়। ২০ সেপ্টেম্বর ২০২১ রয়্যাল চ্যালেঞ্জার্স ব্যাঙ্গালোরের বিপরীতে তার আইপিএল অভিষেক হয়। ২৩ সেপ্টেম্বর ২০২১ তারিখে মুম্বাই ইন্ডিয়ানস-এর বিপরীতে তার প্রথম আইপিএল অর্ধ-শতক রান সংগ্রহ করেন।  তথ্যসূত্র  বহিঃসংযোগ    বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় ক্রিকেটার বিষয়শ্রেণী:মধ্যপ্রদেশের ক্রিকেটার বিষয়শ্রেণী:ইন্দোর থেকে আগত ক্রিকেটার বিষয়শ্রেণী:ভারতের একদিনের আন্তর্জাতিক ক্রিকেটার বিষয়শ্রেণী:ভারতের টুয়েন্টি২০ আন্তর্জাতিক ক্রিকেটার বিষয়শ্রেণী:কলকাতা নাইট রাইডার্সের ক্রিকেটার বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ বিষয়শ্রেণী:ল্যাঙ্কাশায়ারের ক্রিকেটার
বাল্লা বাংলাদেশের মানিকগঞ্জ জেলার অন্তর্গত হরিরামপুর উপজেলার একটি ইউনিয়ন।   আয়তন    প্রশাসনিক কাঠামো  বাল্লা ইউনিয়ন হরিরামপুর উপজেলার আওতাধীন ইউনিয়ন পরিষদ। এ ইউনিয়নের প্রশাসনিক কার্যক্রম হরিরামপুর উপজেলার আওতাধীন।   জনসংখ্যার উপাত্ত  ২০১১ সালের আদমশুমারি অনুযায়ী গালা ইউনিয়নের মোট জনসংখ্যা ২০,০১৮ জন। এর মধ্যে পুরুষ ১১,০৪০ জন এবং মহিলা ১০,৯৭৫ জন।   শিক্ষা    যোগাযোগ ব্যবস্থা    জনপ্রতিনিধি   বর্তমান চেয়ারম্যান: জনাব মোঃ কাজী রেজা  চেয়ারম্যানগণের তালিকা ক্রমিক নংনামপদবীসময়কাল০১আকিলুজ্জামান খানইউপি চেয়ারম্যান১৯৮৩-১৯৮৮০২লুৎফর রহমানইউপি চেয়ারম্যান১৯৮৮-১৯৯৩০৩মো: ইসহাক আলীইউপি চেয়ারম্যান১৯৯৩-১৯৪৯৮০৪শফিকুল ইসলাম হাজারী (শামীম)ইউপি চেয়ারম্যান১৯৯৮-২০১০০৫মোঃ কাজী রেজাইউপি চেয়ারম্যান২০১১-বর্তমান    আরও দেখুন  গালা ইউনিয়ন   তথ্যসূত্র    বহিঃসংযোগ   বিষয়শ্রেণী:হরিরামপুর উপজেলার ইউনিয়ন
ভিন্দের () ভারতের রাজস্থান রাজ্যের উদয়পুর জেলার একটি শহর ও পৌরসভা এলাকা।   জনসংখ্যার উপাত্ত  ভারতের ২০০১ সালের আদমশুমারি অনুসারে ভিন্দের শহরের জনসংখ্যা হল ১৬,৩৬৫ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৩%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫২%। সারা ভারতের সাক্ষরতার হার ৫৯.৫%, তার চাইতে ভিন্দের এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
ব্যবহার  This template applies custom styling (better typefaces and/or typefaces that support uncommon scripts and/or bigger size text) to scripts (writing systems), identified by their ISO 15924 code. It takes two unnamed parameters: the ISO code, and the text to transform. Currently, the following codes are supported:  ‎ → ‎ (uses )    →  (uses )  ‎ → ‎ (uses )  ‎ →  (uses )  ‎ →  (uses )  ‎ →  (uses )  ‎ →  (uses )  ‎ →  (uses )  ‎ →  (uses )   →  (uses )   →  (uses )   →  (uses )   →  (uses )    →  (uses )   →  (uses )   →  (uses )   →  (uses )   →  (uses )   →  (uses )  ‎ →    →  (uses )   →  (uses )   →  (uses )   →  (uses )   →  (uses )   →  (uses )   →  (uses )   →  (uses )  ‎ → ‎ (uses )   →  (uses )   →  (uses )   →  (uses )   →  (uses )   →  (uses )   →  (uses )   →  (uses )   →  (uses )   →  (uses )   →    →    →    →  (uses )   →  (uses )   →    →  (uses )   →  (uses )   →  (uses )   →  (uses )  ‎ →  (uses )   →  (uses )  ‎ → ‎ (uses )   →  (uses )  ‎ →  (uses )  ‎ → ‎ (uses )   →  (uses )   →  (uses )  ‎ →  (uses )   →  (uses )   →  (uses )  ‎ →  (uses )   →  (uses )   →  (uses )   →  (uses )   →  (uses )   →  (uses )   →  (uses )   →  (uses )   →  (uses )   →  (uses )   →  (uses )   →  (uses )   →  (uses )   →    →  (uses )   →    →  (uses )   →  (uses )   আরও দেখুন    for identifying text as belonging to a language and script, etc. (beyond the scope of this template)   to style text for IPA notation   for a list of ISO 15924 codes with their names and other details   টেমপ্লেট উপাত্ত
প্রতাপ সিং পাটওয়াল (জন্ম ৮ ডিসেম্বর ১৯৭১) একজন ভারতীয় ফুটবল রেফারি।Pratap Singh footballdatabase.eu   জীবনী   প্রতাপ মূলত উত্তরাখণ্ডের প্রেমনগর শহরের বাসিন্দা। তিনি স্বেচ্ছায় অবসর নেওয়ার আগে ভারতীয় নৌবাহিনীতে কাজ করেছিলেন।   রেফারিং ক্যারিয়ার   প্রতাপ ২০১২ সালের জন্য ফিফা রেফারি তালিকা এবং এশিয়ান ফুটবল কনফেডারেশন (এএফসি) এলিট রেফারিং প্যানেলে রয়েছেন। তিনি ২০০৯ সাল থেকে একজন ফিফা রেফারি ছিলেন ২০১০ সালে পুনেতে ভারত ও ইয়েমেনের মধ্যে একটি আন্তর্জাতিক ম্যাচে তার অভিষেক হয়  প্রতাপ উত্তরাখণ্ড স্টেট ফুটবল রেফারি অ্যাসোসিয়েশনের সদস্য।  অক্টোবর ২০১২ সালে তিনি পেশাদার চুক্তির প্রস্তাব করা তিনজন ভারতীয় রেফারির একজন হয়েছিলেন। এআইএফএফ অক্টোবর ২০১২ থেকে মে ২০১৩ পর্যন্ত প্রতাপকে চুক্তিবদ্ধ করেছিল তিনি ২০১৩ সালের জন্য এআইএফএফ সেরা রেফারি পুরস্কারে ভূষিত হন এবং ২০১৩-১৪ আই-লিগের জন্য সেরা রেফারি।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৭১-এ জন্ম বিষয়শ্রেণী:ভারতীয় ফুটবল রেফারি
রাজা হরনাথ রায় চৌধুরী তার বিভিন্ন জনহিতকর কাজের জন্য দুবলহাটি জমিদারদের মধ্যে বিখ্যাত হয়ে আছেন। বর্তমান রাজশাহী, বগুড়া, দিনাজপুর, ফরিদপুর ও সিলেট জেলায় তার সময়কার জমিদারী বিস্তৃত ছিল। দুবলহাটি জমিদারি বৃহত্তর রাজশাহী জেলার জমিদার পরিবারের মধ্যে সবচেয়ে প্রাচীন। ১৮৭৪ সালের দুর্ভিক্ষে তার জনকল্যাণমূলক কর্মকাণ্ডের স্বীকৃতি স্বরূপ ১৮৭৫ সালে ব্রিটিশ সরকার তাকে রাজা এবং ১৮৭৭ সালে রাজা বাহাদুর উপাধিতে ভূষিত করে।  অবদান রাজা হরনাথ রায় চৌধুরী প্রাতিষ্ঠানিক শিক্ষায় শিক্ষিত ছিলেন না। কিন্তু শিক্ষার প্রতি তার গভীর অনুরাগ ছিল। রাজশাহী অঞ্চলের শিক্ষাবিস্তারে তার অবদান অনেক। তিনি ১৮৬৪ সালে দুবলহাটিতে একটি অবৈতনিক নিম্ন মাধ্যমিক ইংরেজি স্কুল প্রতিষ্ঠা করেন এবং ১৮৭৩ সালে তদানীন্তন রাজশাহী জেলা স্কুলকে রাজশাহী কলেজে উন্নীত করার জন্য বার্ষিক ৫০০০ টাকা আয়ের সম্পত্তি দান করেন। উক্ত সম্পত্তির মূল্য তখন ছিল প্রায় এক লক্ষ টাকা। তিনি দুবলহাটিতে একটি অতিথিশালা খুলেছিলেন।  মৃত্যু  রাজা হরনাথ রায় চৌধুরী ১৮৯১ মৃত্যুবরণ করেন।  আরো দেখুন  রাজশাহী কলেজ  রাজশাহী কলেজিয়েট স্কুল  রাজা হরনাথ উচ্চ বিদ্যালয়  তথ্যসূত্র  বিষয়শ্রেণী:১৮৯১-এ মৃত্যু বিষয়শ্রেণী:রাজা বিষয়শ্রেণী:রাজশাহী জেলার ব্যক্তি
thumb|350x350px|দশ প্রচেতা শিবের প্রতি শ্রদ্ধা নিবেদন করছে প্রচেতাগণ (Sanskrit: प्रचेतस्)  হিন্দু পৌরাণিক কাহিনীর একটি শব্দ যা অনেকগুলি সংজ্ঞা সহ:   এটি বরুণের একটি উপাধি।   এটি দশ জন প্রজাপতির একজনের নাম, সুবর্ণের পুত্র, একজন আইনদাতা।   এটি ঋষি মরীচির নাতির নাম  এটি বেদে প্রাণীদের একটি দলের  উপাধি  এটি পৃথুর দশজন প্রপৌত্রের সম্মিলিত শব্দ  তথ্যসূত্র  বহিঃসংযোগ  বিষয়শ্রেণী:সংস্কৃত শব্দ ও বাক্যাংশ বিষয়শ্রেণী:পুরাণ বিষয়শ্রেণী:হিন্দু দার্শনিক ধারণা বিষয়শ্রেণী:ঋগ্বেদ
টমাস ওয়েড ওয়েস্ট (মৃত্যু ১৭৯৯), একজন মার্কিন (মূলত ইংরেজ) অভিনেতা এবং থিয়েটার ব্যবস্থাপক ছিলেন।  ১৭৯০ সালে রিচমন্ডে ভার্জিনিয়া কোম্পানি (যাকে ভার্জিনিয়া কমেডিয়ানস অ্যান্ড সাউথ ক্যারোলাইনা কোম্পানিও বলা হয়) প্রতিষ্ঠা করে ওয়েস্ট ওল্ড আমেরিকান কোম্পানির একচেটিয়া শাসন ভেঙে দেয়, যা ভার্জিনিয়া এবং ক্যারোলিনা ভ্রমণ করেছিল। তিনি রিচমন্ড থিয়েটার সহ বেশ কয়েকটি থিয়েটার প্রতিষ্ঠা করেছিলেন এবং চার্লসটন থিয়েটারের ব্যবস্থাপকও ছিলেন।  তিনি আলেকজান্দ্রিয়া, চার্লসটন, ফ্রেডেরিকসবার্গ, নরফোক এবং পিটার্সবার্গে লাভজনক মৌসুমী থিয়েটারের মালিক এবং পরিচালনা করতেন। তিনি যান্ত্রিক দৃশ্যাবলীও নকশা করেছিলেন।  ১৮১১ সালের ২৬শে ডিসেম্বর রিচমন্ড থিয়েটারে অগ্নিকাণ্ডে ভার্জিনিয়ার রিচমন্ডে ওয়েস্টের কার্যক্রম বন্ধ হয়ে যায়। ভবনটি নির্মাণের জন্য তিনি গ্রাহকদের কাছ থেকে অর্থ নিয়েছিলেন।   ওয়েস্ট বিয়ে করেছিলেন মার্গারেটা সুলি ওয়েস্টকে, তিনি অ্যান ওয়েস্ট বিগনালের বাবা এবং জন বিগনালের শ্বশুর ছিলেন।   তথ্যসূত্র   বিষয়শ্রেণী:১৭৯৯-এ মৃত্যু বিষয়শ্রেণী:মার্কিন মঞ্চ অভিনেতা বিষয়শ্রেণী:১৮শ শতাব্দীর ব্রিটিশ থিয়েটার পরিচালক বিষয়শ্রেণী:১৮শ শতাব্দীর মার্কিন থিয়েটার পরিচালক বিষয়শ্রেণী:১৮শ শতাব্দীর মার্কিন অভিনেতা
থাম্ব| পেটেন্ট অঙ্কন জেডএ২০০৭০২৯৫২ "ধর্ষণের শিকারকে রক্ষাকারী এবং ধর্ষক শনাক্তকারী"  ধর্ষণ বিরোধী যন্ত্র হল ধর্ষণ প্রতিরোধ বা প্রতিরোধের উদ্দেশ্যে উদ্ভাবিত বিভিন্ন ডিভাইসের মধ্যে একটি। প্রথম এই ধরনের ডিভাইস ছিল ১৫ শতকের সতীত্ব বেল্ট। যদিও বেশ কয়েকটি ডিভাইস প্রস্তাব করা হয়েছে, তবে তাদের কোনোটিই  বাণিজ্যিক উৎপাদনে নেই  .   পরিসংখ্যান  সবচেয়ে সুপরিচিত কিছু ধর্ষণ বিরোধী ডিভাইস দক্ষিণ আফ্রিকায় প্রস্তাব করা হয়েছিল, একটি দেশ যেখানে ধর্ষণের ঘটনা বেশি  এবং সফল দোষী সাব্যস্ত হওয়ার হার কম।  দক্ষিণ আফ্রিকার সক্রিয়কর্মীরা যুক্তি দেখান যে আইনি ব্যবস্থা নারীর বিরুদ্ধে ধর্ষণ এবং অন্যান্য সহিংস কাজ প্রতিরোধ বা কমাতে কার্যকর হয়নি।  ২০০১ সালের বিশ্ব স্বাস্থ্য সংস্থার সমীক্ষা অনুসারে, বিশ্বব্যাপী ২০% নারী তাদের জীবনে অন্তত একবার ধর্ষণের শিকার হয়েছেন বা ধর্ষণের চেষ্টা করেছেন।  সেন্টার ফর ডিজিজ কন্ট্রোল অ্যান্ড প্রিভেনশনের ২০১১ সালের একটি রিপোর্টের পরিসংখ্যান অনুসারে, আমেরিকায় প্রতি পাঁচজনের মধ্যে একজন নারী যৌন নিপীড়নের শিকার। এই শিকারদের মধ্যে ৪০% এরও বেশি শিশু, তারা জানায় যে তারা ১৮ বছর বয়সের আগে প্রথম ধর্ষিত হয়েছিলেন।     তথ্যসূত্র    বহিঃসংযোগ    Rape-aXe ওয়েবসাইট বিষয়শ্রেণী:যোনি বিষয়শ্রেণী:দক্ষিণ আফ্রিকায় ধর্ষণ বিষয়শ্রেণী:অপর্যালোচিত অনুবাদসহ পাতা
নিম্ন অস্ট্রিয়া (, , , ) অস্ট্রিয়ার নয়টি রাজ্যের অন্যতম। এটি অস্ট্রিয়ার উত্তর-পূর্বে অবস্থিত। ১৯৮৬ সাল থেকে রাজ্যটির রাজধানী সাঙ্কট পোল্টন। এর আগে রাজ্যটির রাজধানী ছিল ভিয়েনা, যদিও ভিয়েনা ভৌগলিকভাবে নিম্ন অস্ট্রিয়ার ভৌগোলিক সীমানার অভ্যন্তরে অবস্থিত নয়। নিম্ন অস্ট্রিয়ার ভৌগোলিক আয়তন ১৯,১৮৬ বর্গ কিলোমিটার এবং জনসংখ্যা ১.৬১২ মিলিয়ন। আয়তনের দিক থেকে এটি অস্ট্রিয়ার সবচেয়ে বড় রাজ্য এবং জনসংখ্যার দিক থেকে ভিয়েনার পরেই এর অবস্থান।  ভূগোল ঊর্ধ্ব অস্ট্রিয়ার পূর্বে, দানিউব নদীর তীরে নিম্ন অস্ট্রিয়া অবস্থিত। নদীটি পশ্চিম থেকে পূর্বে প্রবাহিত হয়েছে। নিম্ন অস্ট্রিয়ায় ৪১৪ কিলোমিটারব্যাপী চেক প্রজাতন্ত্র এবং স্লোভাকিয়ার সাথে আন্তর্জাতিক সীমানা রয়েছে। এছাড়া অস্ট্রিয়ার অভ্যন্তরে ঊর্ধ্ব অস্ট্রিয়া, স্টিরিয়া এবং বুর্গেনল্যান্ড রাজ্যগুলির সাথে নিম্ন অস্ট্রিয়ার সীমানা রয়েছে। ভৌগোলিকভাবে নিম অস্ট্রিয়া চারটি অঞ্চলে বিভক্ত, এগুলোকে বলে ফিরটেল:  ভাইনফিরটেল  ভাল্ডফিরটেল  মোস্টফিরটেল  ইন্ডুস্ট্রিফিরটেল এই অঞ্চলগুলির নিজস্ব ধরনের ভূতাত্ত্বিক গঠন রয়েছে। মোস্টফিরটেল প্রধাণত লাইমস্টোন আল্পস পর্বতের পাদদেশে অবস্থিত, এখানে সমুদ্রপৃষ্ঠ থেকে ২০০০ মিটার উচ্চতাবিশিষ্ট পর্বত রয়েছে। ভাল্ডফিরটেলের অধিকাংশ স্থান গ্রানাইট ভূস্তর দ্বারা গঠিত। দক্ষিণে ভিয়েনা অববাহিকা থেকে ভাল্ডফিরটেলকে পৃথক করেছে দানিয়ুব নদী।  ইতিহাস   নিম্ন অস্ট্রিয়ার ইতিহাস অস্ট্রিয়ার ইতিহাসের অনুরূপ। নিম্ন অস্ট্রিয়াতে অনেক প্রাসাদ ও রাজবাড়ি রয়েছে। এখানে অবস্থিত ক্লসটারনয়বুর্গ আবে অস্ট্রিয়ার অন্যতম প্রাচীন মঠ। দ্বিতীয় বিশ্বযুদ্ধের আগে নিম্ন অস্ট্রিয়াতে অস্ট্রিয়ার সর্বোচ্চ সংখ্যক ইহুদী বসবাস করতো।  বহিঃসংযোগ   Land Niederösterreich  নিম্ন অস্ট্রিয়া বিষয়ক তথ্যাবলি  Lower Austrian Genealogy  PhotoGlobe - নিম্ন অস্ট্রিয়ার আলোকচিত্র  বিষয়শ্রেণী:অস্ট্রিয়ার রাজ্য
কপিলমুনি ইউনিয়ন বাংলাদেশের খুলনা জেলার পাইকগাছা উপজেলার অন্তর্গত একটি ইউনিয়ন।   অবস্থান ও আয়তন  ২নং কপিলমুনি ইউনিয়নের আয়তন ৩৭.৮৮ বর্গ কিঃ মিঃ। এই ইউনিয়নের গ্রামের সংখ্যা ২২ টি এবং মৌজার সংখ্যা ২৭ টি।   নদনদী   কপোতাক্ষ নদী  নাছিরপুর খাল  প্রতাপকাটী খাল  শাল্তা নদী  হাউলী খাল।   শিক্ষাপ্রতিষ্ঠান   কপিলমুনি মহাবিদ্যালয়  মেহেরুন্নেছা বালিকা বিদ্যালয়  কপিলমুনি সহচরী বিদ্যামন্দিন স্কুল এন্ড কলেজ  কপিলমুনি সহচরী বিদ্যামন্দির  কে, আর, আর মাধ্যমিক বিদ্যালয়  আগড়ঘাটা মাধ্যমিক বিদ্যালয়  কপিলমুনি জাফর আউলিয়া সিনিয়ার মাদ্রাসা   তথ্যসূত্র   বিষয়শ্রেণী:পাইকগাছা উপজেলার ইউনিয়ন
১৮০৭-১৮০৯ সালের ইঙ্গ-তুর্কি যুদ্ধ যুক্তরাজ্যের গ্রেট ব্রিটেন এবং আয়ারল্যান্ড এবং উসমানীয় সাম্রাজ্যের মধ্যে সংঘটিত হয়েছিল। এটি নেপোলিয়নীয় যুদ্ধের অংশ ছিল।   চরমপত্র  ১৮০৬ সালের গ্রীষ্মে, তৃতীয় জোটের যুদ্ধের সময় (গ্রেট ব্রিটেন, রাশিয়া, অস্ট্রিয়া, সুইডেন ) নেপোলিয়নের রাষ্ট্রদূত জেনারেল কাউন্ট সেবাস্তিয়ানি পোর্টেকে ১৮০৫ সালে রাশিয়াকে দেওয়া সমস্ত বিশেষ সুবিধা বাতিল করতে এবং উসমানীয়দেরকে একচেটিয়াভাবে ফরাসি যুদ্ধজাহাজের জন্য প্রণালী (দার্দানেলেস) খুলতে রাজি করাতে সক্ষম হন। বিনিময়ে নেপোলিয়ন সার্বিয়ার বিদ্রোহ দমন করার এবং হারানো অঞ্চল পুনরুদ্ধারে সুলতানকে সাহায্য করার প্রতিশ্রুতি দেন। ১৮০৬ সালে রুশ সেনাবাহিনী মোলদাভিয়া এবং ওয়ালাচিয়ায় অগ্রসর হলে উসমানীয়রা রাশিয়ার বিরুদ্ধে যুদ্ধ ঘোষণা করে ।   দার্দানেলেস অপারেশন  ১৮০৬ সালের সেপ্টেম্বরে ব্রিটিশ সরকার সেবাস্তিয়ানিকে বহিষ্কার করার জন্য সুলতান তৃতীয় সেলিমকে চাপ দেয় এবং ফ্রান্সের বিরুদ্ধে যুদ্ধ ঘোষণা করে। এছাড়া তারা দানুবীয় প্রিন্সিপ্যালিটিগুলি রাশিয়ার কাছে হস্তান্তর করার এবং দার্দানেলেসের দুর্গসহ উসমানীয় নৌবহরকে রাজকীয় নৌবাহিনীর কাছে আত্মসমর্পণ করতে দাবি করে। সেলিমের চরমপত্র প্রত্যাখ্যান করার পর ভাইস অ্যাডমিরাল জন থমাস ডাকওয়ার্থের অধীনে একটি ব্রিটিশ স্কোয়াড্রন ১৯ ফেব্রুয়ারি ১৮০৭ তারিখে দার্দানেলসে প্রবেশ করে এবং মার্মারা সাগরে একটি উসমানীয় নৌবাহিনীকে ধ্বংস করে। তারা কনস্টান্টিনোপলের বিপরীতে নোঙর করে। ফরাসি সহায়তায় উসমানীয়রা শক্তিশালী সারিবন্দি কামান স্থাপন করে এবং তাদের দুর্গকে শক্তিশালী করে।Daniel Panzac, La marine ottomane, de l'apogée à la chute de l'Empire (1572-1923), 2009, p. 259 ব্রিটিশ যুদ্ধজাহাজ দুটি জাহাজের ক্ষতির শিকার হয়ে কামানবন্দী হয়ে পড়ে। ডাকওয়ার্থ ১৮০৭ সালের ৩ মার্চ ভূমধ্যসাগরে প্রত্যাহার করার সিদ্ধান্ত নেন।   ১৮০৭ সালের আলেকজান্দ্রিয়া অভিযান  ১৮০৭ সালের ১৬ মার্চ ৬,০০০ ব্রিটিশ সৈন্য উসমানীয় মিশরের আলেকজান্দ্রিয়ার উদ্দেশ্যে যাত্রা করে, যেটি তারা আগস্টে দখল করে। গভর্নর মুহাম্মদ আলী কার্যকর পাল্টা আক্রমণ চালান এবং সরবরাহের অভাবে ব্রিটিশরা ফিরে যেতে বাধ্য হয়। রাশিয়ার সাথে যুদ্ধে উসমানীয় সাম্রাজ্যের ফ্রান্স থেকে সামান্য সামরিক সহায়তা ছিল; নেপোলিয়ন ব্রিটেনের সাথে ১৮০৭ সালের অস্ত্রবিরতি চুক্তির সাথে রাশিয়ার সম্মতি নিশ্চিত করতে ব্যর্থ হয়েছিল। কারণ ব্রিটেন ফ্রান্স এবং রাশিয়া উভয়ের সাথে যুদ্ধে ছিল।   তথ্যসূত্র    বহিঃসংযোগ    এনসাইক্লোপিডিয়া ব্রিটানিকার উসমানীয় সাম্রাজ্য  বিষয়শ্রেণী:নেপলীয় যুদ্ধ বিষয়শ্রেণী:উসমানীয় সাম্রাজ্যের যুদ্ধ বিষয়শ্রেণী:যুক্তরাজ্য জড়িত যুদ্ধ
ভারত রাষ্ট্র সমিতি (সংক্ষেপে: ভা.রা.স.), পূর্বে তেলেঙ্গানা রাষ্ট্র সমিতি নামে পরিচিত, হল একটি ভারতীয় রাজনৈতিক দল যা প্রধানত তেলেঙ্গানা রাজ্যে সক্রিয়। এটি ২৭ এপ্রিল ২০০১-এ কে. চন্দ্রশেখর রাও দ্বারা প্রতিষ্ঠিত হয়েছিল, হায়দ্রাবাদের রাজধানী হিসাবে একটি পৃথক তেলেঙ্গানা রাজ্য তৈরির একক-দফা এজেন্ডা নিয়ে। তেলেঙ্গানাকে রাজ্যের মর্যাদা দেওয়ার জন্য একটি টেকসই আন্দোলন চালিয়ে যাওয়ার ক্ষেত্রে এটি গুরুত্বপূর্ণ ভূমিকা পালন করেছে।   ২০১৪ সালের তেলেঙ্গানা বিধানসভা নির্বাচনে, দলটি সংখ্যাগরিষ্ঠ আসনে জয়লাভ করে এবং কে. চন্দ্রশেখর রাও এর মুখ্যমন্ত্রী হিসাবে রাজ্যের প্রথম সরকার গঠন করে। ২০১৪ সালের সাধারণ নির্বাচনে দলটি ১১টি আসন জিতেছিল, এটি ভারতীয় সংসদের নিম্নকক্ষ লোকসভার অষ্টম বৃহত্তম দলে পরিণত হয়।   ২০১৮ সালের তেলেঙ্গানা বিধানসভা নির্বাচনে ভূমিধস-বিজয়ের পর, দলটি দ্বিতীয়বারের মতো রাজ্যে সরকার গঠন করে। ২০১৯ সালের ভারতীয় সাধারণ নির্বাচনে, দলের সংখ্যা লোকসভায় ৯টি আসনে নেমে এসেছে। ২০২০ সালের সেপ্টেম্বর পর্যন্ত, রাজ্যসভার উচ্চকক্ষে দলের ৭টি আসন রয়েছে।  ৫ অক্টোবর ২০২২ তারিখে দলের নাম তেলেঙ্গানা রাষ্ট্র সমিতি থেকে ভারত রাষ্ট্র সমিতিতে পরিবর্তন করা হয়।   তথ্যসূত্র   বিষয়শ্রেণী:তেলেঙ্গানা রাষ্ট্র সমিতি বিষয়শ্রেণী:২০০১-এ প্রতিষ্ঠিত রাজনৈতিক দল বিষয়শ্রেণী:তেলেঙ্গানার রাজনৈতিক দল বিষয়শ্রেণী:ভারতের আঞ্চলিকতাবাদী দল বিষয়শ্রেণী:২০০১-এ অন্ধ্রপ্রদেশে প্রতিষ্ঠিত বিষয়শ্রেণী:ভারতের রক্ষণশীল দল বিষয়শ্রেণী:নব্য উদারনৈতিক দল